Pating braok, ngucap sauni-unine. "Ya mesthi menange ta, wong dhalange melu main!" "Kok terus dipek dhewe! Lhah! Lhah!" "Apa ngono kuwi! Thik ngono carane! Huuuuu...!" "Elek! Elek!" "Lho...! Boma metu! Boma metu! Hut, hut...! Somba barang!" "Lintang Ireng ya metu! Dewasrani ya metu! Lha. lha...!" Paraga-paraga kang cabar anggayuh wahyu padha obah metu saka kothak. Padha urip, nabrak-nabrak. Nglabrag, ngamuk ngebyuk, nyampluk-nyampluk dhalang lan pangrawite. Panjak gender sambat keculek cempurit mripate. Boma lan Lintang Ireng, luput disaut panjak